Anglo Nubian
Anglo Nubian (Ingles: Nubian goat, Spaño: Anglo Nubiano of Hulandes: 
Nubische geit) ta un rasa di cabritu cu a na Inglatera pa medio di crusamento di e cabritonan nativo cu e rasanan Zaraiby y Jamnapari, cualnan a wordo treci for di Egipto y India respectivamente.

E rasa aki mas popular na Merca. E prome cabritonan Nubian Ingles a yega Merca na 1909. E rasa aki ademas di ta un bon productor di lechi, ta wordo utilisa tambe na otro paisnan pa produccion di carni. Ademas su lechi ta di hopi bon calidad y su contenido di vet di lechi ta mas halto cu esun di e otro rasanan productor di lechi.

Na Aruba e prome ehemplarnan a yega Sta. Rosa na 1980, procedente di Merca. Aki nan ta conoci como “Anglo Nubian”. Nubian ta region cual awendia ta e parti noord di Sudan y e parti sur di Egipto.  Di e berdadero rasa Nubian, actualmente ta dificil encontra algun ehemplar den e region aki ya cu e ta casi extinta. E rasa aki ta ser considera grandi y su cabes ta e caracteristica cu ta distingui e rasa. Su weso di nanishi ta halto na e parti mei mei (convex). E horeanan ta largo hancho y ta colga. Su lana ta cortico, fini y ta briya. E no tin un colo of patrono di colo defini. E macho ta alcansa un peso di 80 kg y e hembra 59 kg. E peso di e lamchi recien naci ta 2,7 kg.

Animalnan